pythainlp/thai-wiki-dataset-v4 huggingface dataset:
ฟู่ซิง

ฟู่ซิง (Fuxing) หรือชื่อเต็มคือ ฟู่ซิงห้าว  หรือ CR400 ซีรีส์ เป็นรุ่นรถไฟความเร็วสูงของการรถไฟจีน สร้างขึ้นโดยบริษัท CRRC ซึ่งมีสถานะเป็นผู้ถือสิทธิบัตรทางปัญญา รถไฟความเร็วสูงฟู่ซิงเริ่มพัฒนาในปีค.ศ. 2012 และออกแบบแล้วเสร็จในปีค.ศ. 2014 ฟู่ซิงขบวนแรกสร้างเสร็จในเดือนมิถุนายน ค.ศ. 2015 มีชื่อเล่นในรุ่น CR400AF ว่า โลมาแดง/โลมาน้ำเงิน และมีชื่อเล่นในรุ่น CR400BF ว่า หงส์ทอง
แถบรังสีแวนอัลเลน

เข็มขัดกัมมันตรังสีแวนอัลเลน  เป็นโซนของอนุภาคที่มีพลังซึ่งส่วนใหญ่มาจากลมสุริยะซึ่งถูกจับโดยและยึดรอบดาวเคราะห์ด้วยสนามแม่เหล็กของดาวเคราะห์นั้น โลกมีเข็มขัดสองเส้นและบางครั้งเข็มขัดอื่น ๆ อาจถูกสร้างขึ้นชั่วคราว การค้นพบเข็มขัดนั้นให้เครดิตกับ James Van Allen และด้วยเหตุนี้สายพานของโลกจึงเป็นที่รู้จักในนามสายพาน Van Allen เข็มขัดหลักสองเส้นของโลกขยายจากระดับความสูงประมาณ 640 ถึง 58,000 กม. (400 ถึง 36,040 ไมล์)} เหนือพื้นผิวซึ่งระดับรังสีในภูมิภาคแตกต่างกันไป อนุภาคส่วนใหญ่ที่เกิดขึ้นกับเข็มขัดคาดว่ามาจากลมสุริยะและอนุภาคอื่น ๆ โดยรังสีคอสมิก โดยการดักลมสุริยะสนามแม่เหล็กจะเบี่ยงเบนอนุภาคที่มีพลังเหล่านั้นและปกป้องชั้นบรรยากาศจากการถูกทำลาย
'เข็มขัดกัมมันตรังสีแวนอัลเลนตั้งอยู่ในภูมิภาคด้านในของสนามแม่เหล็กโลก เข็มขัดนี้ดักจับอิเล็กตรอนและโปรตอนที่มีพลัง ส่วนนิวเคลียสอื่น ๆ เช่นอนุภาคอัลฟาจะแพร่หลายน้อยกว่า ภายในโซนของเข็มขัดจึงเป็นอันตรายต่อดาวเทียมซึ่งจะต้องมีส่วนประกอบที่ให้การป้องกันที่เพียงพอหากพวกมันจะใช้เวลาอยู่ใกล้กับโซนนั้นนานพอสมควร ในปี 2013 องค์การนาซ่ารายงานว่า Van Allen Probes ได้ค้นพบเข็มขัดรังสีชนิดที่สามซึ่งตรวจพบเป็นเวลาสี่สัปดาห์จนกระทั่งมันถูกทำลายโดยคลื่นกระแทกอันทรงพลังจากดวงอาทิตย์
ยาซูจิ โอกามูระ

ยาซูจิ โอกามูระ  เป็นนายพลประจำกองทัพบกจักรวรรดิญี่ปุ่นและผู้บัญชาการทหารสูงสุดของกองทัพประจำจีน ตั้งแต่พฤศจิกายน ค.ศ. 1944 ถึงสิ้นสุดสงครามโลกครั้งที่สอง เขาถูกพบว่าไม่มีความผิดในอาชญากรรมสงครามโดยศาลอาชญากรรมสงครามเซี่ยงไฮ้หลังสงคราม
เขตนางาตะ

เขตนางาตะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของชุมชนเกาหลีที่ใหญ่ที่สุดในเมือง และเป็นที่ตั้งของสถานีรถไฟเฮียวโงะ
เขตทารูมิ

เขตทารูมิ  เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของสะพานอากาชิไคเกียว สะพานแขวนที่ยาวเป็นอันดับ 2 ของโลก ซึ่งเชื่อมต่อกับเกาะอาวาจิ เขตทารูมิเป็นพื้นที่ชานเมืองทางตะวันตกของโคเบะ ซึ่งเป็นเขตที่อยู่อาศัยของผู้ที่เดินทางไปทำงานที่ใจกลางเมืองโคเบะหรือแม้แต่โอซากะ
เมื่อ ค.ศ. 1899 ได้มีการจัดตั้งหมู่บ้านทารูมิขึ้นภายในอำเภออากาชิ ต่อมา ค.ศ. 1928 หมู่บ้านทารูมิได้รับการยกฐานะเป็นเมือง เมื่อเดือนกรกฎาคม ค.ศ. 1941 เมืองทารูมิได้รวมเข้ากับนครโคเบะ และเป็นส่วนหนึ่งของเขตซูมะ
เขตทารูมิจัดตั้งขึ้นจากพื้นที่เมืองทารูมิเดิมเมื่อ ค.ศ. 1946 และใน ค.ศ. 1947 หมู่บ้าน 7 แห่งจากอำเภออากาซากิก็ได้รวมเข้ากับนครโคเบะและกลายเป็นส่วนหนึ่งของเขตทารูมิจนกระทั่ง ค.ศ. 1982 พื้นที่ 7 หมู่บ้านนั้นก็ได้แยกออกไปเป็นเขตนิชิ
ในเขตทารูมิมีท่าเรืออุตสาหกรรมประมงชายฝั่งซึ่งมีชื่อเสียงในเรื่องปลา"อิกานาโงะ" ("Ammodytes personatus") และซูชิ
เขตนาดะ

เขตนาดะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยโคเบะ (Kobe University), พิพิธภัณฑ์ศิลปะจังหวัดเฮียวโงะ (Hyōgo Prefectural Museum of Art) และถือเป็นแหล่งผลิตเกลือที่สำคัญของประเทศ
กราฟ (บรรดาศักดิ์)

กราฟ  สำหรับบุรุษ หรือ เกรฟิน  สำหรับสตรี เป็นบรรดาศักดิ์ขุนนางเยอรมันในอดีต ตำแหน่งนี้ถูกแปลเป็น "เคานต์" (count) ในภาษาอังกฤษ ซึ่งเทียบเท่าตำแหน่งเอิร์ล (earl) ในหมู่เกาะอังกฤษ
ในรัฐธรรมนูญแห่งไรช์เยอรมัน ค.ศ. 1919 ได้มีการล้มเลิกระบอบศักดินาทั้งหมดในเยอรมนี แต่ยังอนุญาตให้มีการใช้บรรดาศักดิ์เดิมเป็นนามสกุลได้ ดังที่บัญญัติในมาตรา 109 ว่า: "ยศขุนนางถือเป็นเพียงส่วนหนึ่งของนามสกุลและมิอาจแต่งตั้งได้อีก"
โยเซ็ฟ เวียร์ท

คาร์ล โยเซ็ฟ เวียร์ท  เป็นนักการเมืองชาวเยอรมันจากพรรคกลางคาทอลิก เขาดำรงตำแหน่งนายกรัฐมนตรีเยอรมนีเป็นระยะเวลา 585 วัน ระหว่าง ค.ศ. 1921–1922 ในยุคหลังสงครามโลก เขาเข้าร่วมพรรคพันธมิตรชาวเยอรมันซึ่งเป็นพรรคสายกลาง
วิลเฮ็ล์ม คูโน

วิลเฮ็ล์ม คาร์ล โยเซ็ฟ คูโน (2 กรกฎาคม ค.ศ. 1876 – 3 มกราคม ค.ศ. 1933) เป็นนักธุรกิจและนักการเมืองชาวเยอรมันผู้ดำรงตำแหน่งนายกรัฐมนตรีเยอรมนีระหว่าง ค.ศ. 1922–1923 รวมเป็นระยะเวลา 264 วัน
พีต บูติเจิจ

ปีเตอร์ พอล มอนต์โกเมอรี บูติเจิจ (/ˈbuːtɪdʒədʒ/; เกิดเมื่อวันที่ 19 มกราคม ค.ศ. 1982) เป็นนักการเมืองอเมริกัน และเป็นอดีตทหารเรือยศร้อยโทระหว่าง ค.ศ. 2009–2017 และเคยมีส่วนร่วมในสงครามอัฟกานิสถานใน ค.ศ. 2014 นอกจากนี้ยังเป็นนายกเทศมนตรีเมืองเซาท์เบนด์ในรัฐอินดีแอนาตั้งแต่ ค.ศ. 2012 ปัจจุบันดำรงตำแหน่งรัฐมนตรีว่าการกระทรวงคมนาคมสหรัฐ ตั้งแต่ 3 กุมภาพันธ์ ค.ศ. 2021
บูติเจิจจบการศึกษาจากมหาวิทยาลัยฮาร์วาร์ด สาขาประวัติศาสตร์และวรรณกรรม และมหาวิทยาลัยออกซฟอร์ด ในสาขารัฐศาสตร์
ฌูเวา ฟีเกย์เรดู

ฌูเวา บาชิสตา จี โอลีเวย์รา ฟีเกย์เรดู (15 มกราคม ค.ศ. 1918 – 24 ธันวาคม ค.ศ. 1999) เป็นผู้นำทางทหารและนักการเมืองชาวบราซิล เขาเป็นประธานาธิบดีคนที่ 30 ของบราซิล ซึ่งเป็นคนสุดท้ายของระบอบทหารที่ปกครองประเทศหลังรัฐประหารใน ค.ศ. 1964 ฟีเกย์เรดูเป็นหัวหน้าสำนักงานข่าวกรองแห่งชาติระหว่างที่เอร์แนสตู ไกเซล เป็นประธานาธิบดี ไกเซลแต่งตั้งฟีเกย์เรดูเป็นประธานาธิบดีคนถัดไปเมื่อสิ้นสุดวาระดำรงตำแหน่งของเขาเอง เขาทำพิธีสาบานตนเมื่อวันที่ 15 มีนาคม ค.ศ. 1979 และอยู่ในตำแหน่งจนถึงวันที่ 15 มีนาคม ค.ศ. 1985
จุดดับแห่งนิรันดร์

จุดดับแห่งนิรันดร์  เป็นนวนิยายแนวบันเทิงคดีวิทยาศาสตร์ที่เขียนโดยนักเขียนชาวอเมริกัน ไอแซก อาซิมอฟ เมื่อ ค.ศ. 1955 เป็นเรื่องราวเกี่ยวกับการเดินทางข้ามเวลาและการทำวิศวกรรมสังคมโดยมีองค์ประกอบของเรื่องราวแบบรหัสคดีระทึกขวัญเจือปนอยู่ด้วย โดยมีแก่นเรื่องสำคัญคือการเกิดวงล้อเหตุผล (causal loop) ที่เป็นปฏิทรรศน์ของการเดินทางข้ามเวลาในรูปแบบหนึ่ง ซึ่งเหตุการณ์และผลลัพธ์ของเหตุการณ์มีความสัมพันธ์ย้อนซึ่งกันและกันจนเป็นวงกลม
ในเรื่องนี้ได้สมมติให้มีองค์กรซึ่งมีหน้าที่ปรับเปลี่ยนกาลเวลา ชื่อว่า "Eternity" มีเป้าหมายเพื่อดำเนินการใดๆ ให้แน่ใจว่าองค์กรของตนเองจะได้รับการก่อตั้งขึ้นอย่างถูกต้องอย่างที่ประวัติศาสตร์ของพวกเขากล่าวไว้ โดยกำหนดเงื่อนไขของความเป็นจริงเพื่อให้เหตุการณ์ที่เคยเกิดขึ้นแล้วในประวัติศาสตร์ ได้เกิดขึ้นจริงอย่างที่มันควรจะเกิด ตัวเอกของเรื่องคือ Andrew Harlan ได้ตกอยู่ในสถานการณ์ที่ทำให้เขาต้องเลือกระหว่างการยินยอมให้วงกลมของเหตุผลดำเนินไปจนครบรอบและทำให้ "Eternity" ได้รับการก่อตั้ง หรือจะเลือกทางอื่นแล้วทำให้ "Eternity" ล่มสลาย หรือกล่าวอีกอย่างก็คือ ไม่เคยได้รับการก่อตั้งขึ้นมาเลย
หลายปีหลังจากเรื่องนี้ได้รับการตีพิมพ์ อาซิมอฟได้เชื่อมโยงนวนิยายเรื่องนี้เข้ากับนวนิยายชุดสถาบันสถาปนา โดยกล่าวถึงเอาไว้คร่าวๆ ใน "Foundation's Edge" ว่าเรื่องราวนี้ดำเนินอยู่ในจักรวาลที่ "Eternity" เคยมีอยู่ แต่ถูกทำลายลงโดยเหล่ามนุษย์นิรันดร์ ทำให้เกิดอนาคตที่ทั้งดาราจักรถูกปกครองโดยเผ่าพันธุ์มนุษย์
สุวรรณภัทร กิ่งแก้ว

สุวรรณภัทร์ กิ่งแก้ว (ชื่อเล่น: เอ็กซ์; เกิดวันที่ 10 มิถุนายน พ.ศ. 2537) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันได้ลงเล่นให้กับแพร่ ยูไนเต็ด ในไทยลีก 2
ทีมชาติ.
ในปี พ.ศ. 2559 สุวรรณภัทร์ ได้รับคัดเลือกติดทีมชาติไทย อายุไม่เกิน 23 ปี สำหรับการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
อิเซไค ควอร์เต็ท

อิเซไค ควอร์เต็ท  เป็นซีรีส์อนิเมะญี่ปุ่นโดยภาพเป็นแนวครอสโอเวอร์สไตล์ chibi ระหว่าง นวนิยายแฟนตาซีอย่าง ขอให้โชคดีมีชัย ในโลกแฟนตาซี!, Overlord, บันทึกสงครามของยัยเผด็จการ เผยแพร่โดย สำนักพิมพ์คาโดกาวะ
เนื้อเรื่อง.
เมื่อวันหนึ่งจู่ๆมีปุ่มวิเศษก็ปรากฏขึ้น ตัวละครเอกใน KonoSuba, Overlord, Re: Zero และ Saga ของ Tanya the Evil ทั้งหมดได้กดปุ่มวิเศษนี้และทุกคนได้ถูกย้ายไปยังโลกคู่ขนานที่มีชื่อว่า isekai และได้พบกับเรื่องราวที่มีชีวิตใหม่ในวัยมัธยมต้น 
การผลิตและการเปิดตัว.
ซีรีส์นี้เขียนบทและกำกับโดย Minoru Ashina ด้วยการออกแบบตัวละครโดย Minoru Takehara ซึ่งเป็นผู้อำนวยการสร้างแอนิเมชันซีรีส์ แอนิเมชั่นโดย Studio Puyukai ฉายรอบปฐมทัศน์ในวันที่ 9 เมษายน 2019 ซีรีส์นี้มีการระบุไว้ 12 ตอน
ขอให้โชคดีมีชัยในโลกแฟนตาซี!

ขอให้โชคดีมีชัยในโลกแฟนตาซี!  เป็นนวนิยายญี่ปุ่นที่เขียนโดย Natsume Akatsuki เนื้อเรื่องเกี่ยวกับเด็กผู้ชายคนหนึ่งที่ถูกส่งไปยังโลกแฟนตาซีหลังการตายของเขา และเขาได้สร้างปาร์ตี้กับเทพธิดา สาวน้อยนักเวทและทหารครูเสดเพื่อต่อสู้กับมอนส์เตอร์ในโลกแฟนตาซี โดยเริ่มต้นจากซีรีส์นวนิยายทางเว็บที่เผยแพร่ใน Shousetsuka ni Narou ระหว่างเดือนธันวาคม 2012 และตุลาคม 2013 ซีรีส์ดังกล่าวได้รับการแก้ไขเป็นซีรีส์นวนิยายแสงพิมพ์ที่มีภาพประกอบโดย Kurone Mishima ซึ่งเริ่มตีพิมพ์ภายใต้ สำนักพิมพ์คาโดกาวะ
สัพพัญญู

สัพพัญญู (จาก สพฺพ คุณนาม + ญู (ญา ธาตุ + -รู ปัจจัยในนามกิตก์)) หรือ สรรเพชญ (สรฺวชฺญู) แปลว่า ผู้รู้ทุกสิ่งทุกอย่าง ผู้รู้ทั่ว คือรู้สิ่งทั้งปวงอย่างสัมบูรณ์ ทั้งในอดีต ปัจจุบัน และอนาคต 
ในคติเทวนิยมมักใช้คำนี้เป็นเนมิตกนามของพระเป็นเจ้า เพราะเชื่อว่าพระองค์ทรงคุณลักษณะเช่นนั้น และเรียกคุณลักษณะนั้นว่า สัพพัญญุตา (สพฺพญฺญู (สพฺพ คุณนาม + ญู (ญา ธาตุ + -รู ปัจจัยในนามกิตก์) + -ตา ปัจจัยในภาวตัทธิต) ส่วนศาสนาอเทวนิยม เช่น ศาสนาพุทธใช้หมายถึงพระพุทธเจ้า และศาสนาเชนใช้หมายถึงเกวลิน
สาธารณรัฐประชาชนโมซัมบิก

สาธารณรัฐประชาชนโมซัมบิก  คืออดีตรัฐสังคมนิยมของโมซัมบิก ภายหลังสิ้นสุดสงครามประกาศเอกราช โดยปกครองประเทศแบบสังคมนิยม ระหว่าง ค.ศ. 1975 ถึง ค.ศ. 1990.
ภายหลังสิ้นสุดการปกครองอาณานิคมแอฟริกาตะวันออกของโปรตุเกสเมื่อ ค.ศ. 1975 สาธารณรัฐประชาชนโมซัมบิกก่อตั้งโดย แนวร่วมเพื่อการปลดปล่อยโมซัมบิก ("เฟรลีมู" : "FRELIMO") นำโดย ประธานาธิบดี ซาโมรา มาเชล, ในช่วงระยะสั้นๆก่อนการประกาศอิสรภาพจากโปรตุเกส ในสมัยอึชตาดูโนวู (สาธารณรัฐที่ 2). เฟรลีมูจัดตั้งขึ้นภายใต้แนวคิดสังคมนิยมลัทธิมากซ์–เลนินแบบพรรคการเมืองเดียว ในรูปแบบของรัฐบาลลัทธิอำนาจนิยม ใช้นโยบายการเปลี่ยนแปลงทางการเมืองอย่างรุนแรง (radical social change) ปกครองประเทศแบบสังคมนิยม โดยยึดทรัพย์สินเอกชนทั้งหมดเป็นของรัฐ และ มีความสัมพันธ์ใกล้ชิดกับประเทศคอมมิวนิสต์ในยุโรป รวมถึงประเทศเพื่อนบ้านอย่าง สาธารณรัฐประชาชนแองโกลา และ สหภาพโซเวียต การเมืองภายในของโมซัมบิกได้รับผลกระทบจากสงครามเย็นอย่างมาก โดยได้รับคำแนะนำจากสภาเพื่อความช่วยเหลือซึ่งกันและกันทางเศรษฐกิจ (คอมิคอน). เฟรลีมู ได้ถูกดึงเข้าสู่ความขัดแย้งในสงครามกลางเมือง เมื่อ ค.ศ. 1977 โดยมีประเทศเสรีประชาธิปไตย (ชาติมหาอำนาจตะวันตก) เป็นผู้ก่อสงคราม ผ่านทางโรดีเซีย และ สหภาพแอฟริกาใต้ ซึ่งได้รับการสนับสนุนทางการเงิน พร้อมทั้งอาวุธยุทธภัณฑ์ สนับสนุนกลุ่ม Mozambique National Resistance ("เรนามู" : "Renamo") ในการทำลายสาธารณูปโภคพื้นฐาน สะพาน ทางรถไฟ โรงเรียน สถานพยาบาล รวมถึงการเข้าแทรกแซงทางการเมืองด้วยการต่อต้านลัทธิคอมมิวนิสต์ ทำให้การพัฒนาประเทศหยุดชะงัก ปลายทศวรรษที่ 1980.
สหภาพโซเวียตล่มสลาย สงครามเย็นสิ้นสุดลงเมื่อ ค.ศ. 1990 ต่อมาได้มีการลงนามข้อตกลงสันติภาพกรุงโรมระหว่าง เฟรลีมู และ เรนามู ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรค และ เปลี่ยนนโยบายเศรษฐกิจจากลัทธิมากซ์เป็นเศรษฐกิจการตลาดแบบเสรีทุนนิยม.
ตำรวจลับ.
เฟรลีมูได้จัดตั้งองค์กรตำรวจลับ เรียกว่า หน่วยรักษาความปลอดภัยประชาชนแห่งชาติ  มีหน้าที่สอดส่องดูแลความมั่นคง สืบหาบุคคลที่เป็นหรืออาจเป็นภัยคุกคามต่อรัฐ รวมถึงการเคลื่อนไหวทางการเมือง "ทุกกิจกรรมที่ต่อต้านรัฐบาล และ การปฏิวัติสังคมนิยม" โดยได้รับการฝึกศึกษาจาก กระทรวงรักษาความปลอดภัย ("Stasi") ของเยอรมนีตะวันออก มีหน้าที่ข่าวกรอง, กำลังกึ่งทหาร (กำลังพลสำรอง). ภายหลังสิ้นสุดสงครามเย็นได้มีการจัดส่วนราชการใหม่ ยกสถานะเป็น หน่วยรักษาความปลอดภัย และ สารสนเทศชาติ ("Serviço de Informações e Segurança do Estado", SISE) เมื่อ ค.ศ. 1991.
แพลเน็ตซู

แพลเน็ตซู  เป็นเกมจำลองการสร้างและบริหารจัดการที่กำลังจะมาถึง พัฒนาและจัดจำหน่ายโดยฟรอนเทียร์ดีเวลล็อปเมนส์ เกมดังกล่าวเป็นจะเกมที่สืบทอดจากเกม"ซูไทคูน" เตรียมออกจำหน่ายในวันที่ 5 พฤศจิกายน ค.ศ. 2019
การเล่น.
รูปแบบการเล่นจะมีบางส่วนคล้ายคลึงกับเกมสร้างสวนสนุก "แพลเน็ตโคสเตอร์" ที่เปิดตัวเมื่อไม่กี่ปีก่อน ผู้เล่นสามารถสร้างสวนสัตว์ และมีสัตว์มากกว่า 50 ตัว
การพัฒนา.
มีข่าวลือก่อนหน้านี้เกิดขึ้นหลังจากที่ฟรอนเทียร์ดีเวลล็อปเมนส์จดทะเบียนเครื่องหมายการค้าเกมใหม่เมื่อเดือนเมษายน 2017 ในชื่อ "แพลเน็ตซาฟารี" ต่อมาได้ประกาศอย่างเป็นทางการเมื่อวันที่ 24 เมษายน 2019 และจะจำหน่ายในวันที่ 5 พฤศจิกายน 2019 นอกเหนือจากการสั่งซื้อเกมล่วงหน้าแบบปกติ ยังมีโอกาสที่จะซื้อเกมล่วงหน้าฉบับดีลักซ์ซึ่งรวมเนื้อหาโบนัสและเข้าถึงการเล่นแบบเบตาตั้งแต่วันที่ 24 กันยายน ถึง 8 ตุลาคม 2019
วอลเลย์บอลหญิงชิงแชมป์สโมสรเอเชีย 2019

วอลเลย์บอลหญิงชิงแชมป์สโมสรเอเชีย 2019  เป็นการแข่งขันครั้งที่ 20 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่เทียนจิน ประเทศจีน ระหว่างวันที่ 27 เมษายน – 5 พฤษภาคม ค.ศ. 2019
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
การออกเสียงประชามติรัฐธรรมนูญอียิปต์ ค.ศ. 2019

การออกเสียงประชามติร่างรัฐธรรมนูญ เกิดขึ้นที่ประเทศอียิปต์ ตั้งแต่วันที่ 20–22 เมษายน ค.ศ. 2019 และนอกสาธารณรัฐระหว่างวันที่ 19 ถึงวันที่ 21 เมษายน
การแก้ไขรัฐธรรมนูญ.
การลงประชามติครั้งนี้เป็นการแก้ไขรัฐธรรมนูญ มาตรา 140 ซึ่งเกี่ยวกับอายุของประชาธิบดีจาก 4 ปี เป็น 6 ปี และเปลี่ยนอำนาจประธานาธิบดีให้มีสิทธิที่จะแต่งตั้งรองประธานาธิบดี(ถูกยกเลิกในปี ค.ศ. 2012) และให้อำนาจประธานาธิบดีทางตุลาการในการแต่งตั้งพนักงานอัยการ ประธานศาลและประธานศาลสูงสุด
การเลือกตั้งหัวหน้าพรรคพลเมืองประชาธิปไตย ค.ศ. 1996

การเลือกตั้งหัวหน้าพรรคพลเมืองประชาธิปไตย (ODS) เกิดขึ้นที่Czech Republic เมื่อวันที่ 9 ธันวาคม ค.ศ. 1996 ผลปรากฎว่าแวสลาฟ คลอส ได้รับเลือกให้เป็นหัวหน้าพรรคอีกหนึ่งสมัย ด้วยคะแนนคณะผุ้เลือกตั้งถึง 249 คน จาก 295 คน คิดเป็น 81% ซึ่งพรรคประชาธิปไตยคริสเตียนได้รวมกับพรรคพลเมืองประชาธิปไตยในรัฐสภานี้ด้วย
วารลี

วารลี หรือ โวรลี  เป็นท้องถิ่นหนึ่งในเขตมุมไบซิตีของนครมุมไบ รัฐมหาราษฏระ ประเทศอินเดีย การสะกดแบบอื่น ๆ รวมถึง Warli, Worlee, Varli ดั้งเดิมแล้ววารลีเป็นเกาะที่แยกตัวออกมา เป็นหนึ่งในเกาะทั้งเจ็ดของบอมเบย์ ซึ่งโปรตุเกสยกให้อังกฤษในปี 1661 ในราวคริสต์ศตวรรษที่ 19 จึงมีการสร้างสะพานและซีลิงก์เชื่อมกับเกาะอื่น ๆ เข้าด้วยกัน
บริษัทที่มีอสังหาริมทรัพย์ตั้งอยู่ที่นี่ ได้แก่ จีเอ็สเคฟาร์มา ทาท่า ดีล็อยต์ โนวารทิส เอ็ชดีเอ็ฟซีแบงค์ เยสแบงค์ ซีเมนส์ ซีอีเอที เป็นต้น
มุมบาเทวีมนเทียร

มุมบาเทวีมนเทียร เป็นโบสถ์พราหมณ์เก่าแก่ของเมืองมุมไบ รัฐมหาราษฏระ ตั้งเพื่อบูชาเทวี "มุมบา" (ทับศัพท์มราฐี: Mumbā) ซึ่งเป็นปางอวตารพื้นเมืองของเทวมารดา พระนาม "มุมบา" ได้มาจากภาษาสันสกฤต เทวีมุมบาทรงเป็นเทพประจำผู้ที่พูดภาษามารฐีที่ประกอบอาชีพอาครี (คนเก็บเกลือ) และ โกลี (ชาวประมง) ซึ่งเป็นชนพื้นเมืองดั้งเดิมในเกาะทั้งเจ็ดของบอมเบย์ รูปเคารพของมุมบาเทวีเป็นรูปปั้นหินสีดำภายในมนเทียร อีกพระนามของมุมบาเทวีคือ "มหาอัมบา" (Maha Amba) หรือ "แม่พระผู้ยิ่งใหญ่" (Great Mother)
กลุ่มอาคารกอทิกวิกตอเรียและอลังการศิลป์แห่งมุมไบ

กลุ่มอาคารกอทิกวิกตอเรียและอลังการศิลป์แห่งมุมไบ (Victorian Gothic and Art Deco Ensembles of Mumbai) เป็นกลุ่มอาคารสมัยคริสต์ศตวรรษที่ 19 ที่สร้างด้วยสถาปัตยกรรมฟื้นฟูกอทิก และกลุ่มอาคารสมัยคริสต์ศตวรรษที่ 20 ที่สร้างด้วยอลังการศิลป์ ในย่านฟอร์ต เมืองมุมไบ รัฐมหาราษฏระ ประเทศอินเดีย อาคารเหล่านี้ตั้งขึ้นล้อมรอบโอวัลไมดาน (Oval Maidan) ลานอเนกประสงค์ขนาดใหญ่ อาคารที่ได้รับการคุ้มครองในกลุ่มนี้มี 94 อาคาร
อาคารทางตะวันออกของโอวัลแบบกอทิก หลัก ๆ คือ ศาลสูงบอมเบย์ มหาวิทยาลัยมุมไบ (วิทยาเขตฟอร์ต) และหอนาฬิการาชาภาอีในสวนของวิทยาลัย ส่วนอาคารอลังการศิลป์ส่วนใหญ่เป็นอาคารส่วนบุคคล อาคารที่เป็นสาธารณะคือโรงละครอีรอส
วิจิตรศิลป์

วิจิตรศิลป์  เป็นศิลปะที่พัฒนาขึ้นเพื่อสุนทรียภาพหรือความงามเป็นหลัก ต่างจากศิลปะประยุกต์ ซึ่งสร้างขึ้นเพื่อประโยชน์ใช้สอย เช่น เครื่องปั้นดินเผาหรืองานโลหะส่วนใหญ่
ในอดีต วิจิตรศิลป์มีห้าแขนงหลัก ประกอบด้วย จิตรกรรม, ประติมากรรม, สถาปัตยกรรม, ดนตรี และกวีนิพนธ์ กับศิลปะการแสดง ได้แก่ การละครและการเต้นรำ รวมไปถึงภาพต้นแบบเก่าและการวาดเส้นนับว่าเป็นจิตรกรรม เช่นเดียวกับวรรณคดีรูปแบบร้อยแก้ว ที่นับว่าเป็นกวีนิพนธ์ ในปัจจุบัน วิจิตรศิลป์โดยทั่วไปจะรวมถึงรูปแบบที่ทันสมัยด้วย เช่น ภาพยนตร์, การถ่ายภาพ, การสร้างวิดีโอ/การลำดับภาพ, การออกแบบ และศิลปะเชิงแนวคิด
คำจำกัดความของคำว่า "วิจิตรศิลป์" คือ "ทัศนศิลป์ที่สร้างขึ้นเพื่อวัตถุประสงค์ด้านสุนทรียภาพและสติปัญญาโดยตัดสินจากความงามและความหมายเป็นหลัก โดยเฉพาะ จิตรกรรม, ประติมากรรม, การวาดเส้น, การระบายสีน้ำ, กราฟิก และสถาปัตยกรรม" ในความหมายมีความแตกต่างระหว่างวิจิตรศิลป์และศิลปะประยุกต์ ตามที่เข้าใจกันมาแต่เดิม 
และเป็นที่เข้าใจกันในยุคปัจจุบันคือ การรับรู้คุณภาพความงามต้องใช้วิจารณญาณกลั่นกรอง หรือมีรสนิยมดี ซึ่งแตกต่างจากศิลปะนิยมและการบันเทิง
ศิลปะประยุกต์

ศิลปะประยุกต์  เป็นศิลปะทั้งหมดที่นำการออกแบบและการตกแต่งไปประยุกต์ใช้กับวัตถุในชีวิตประจำวัน เพื่อความพึงพอใจทางสุนทรียภาพ คำนี้ใช้ในการแยกกับวิจิตรศิลป์ ที่สร้างวัตถุเพื่อความสวยงามหรือกระตุ้นสติปัญญาเพียงอย่างเดียว ในทางปฏิบัติทั้งสองมักจะมีความทับซ้อนกัน
นักเวชศาสตร์การสื่อความหมาย

<ns>0</ns>
 <revision>
 <parentid>8250104</parentid>
 <timestamp>2019-04-28T19:46:55Z</timestamp>
 <contributor>
 <ip>49.49.125.206</ip>
 </contributor>
 <origin>8251251</origin>
 <model>wikitext</model>
 <format>text/x-wiki</format>
นักเวชศาสตร์การสื่อความหมาย เป็นวิชาชีพทางด้านวิทยาศาสตร์สุขภาพ เป็นผู้ปฏิบัติงานเกี่ยวกับงานด้านการแก้ไขความผิดปกติของการสื่อความหมาย ครอบคลุมทั้งด้านการตรวจ วินิจฉัย รักษา แก้ไขและฟื้นฟู สร้างเสริมสมรรถภาพ การส่งเสริมสุขภาพ การป้องกันโรคแก่ผู้ที่มีปัญหาทางการได้ยินและการทรงตัวและผู้ที่มีปัญหาทางด้านภาษาและการพูด โดยวิธีการ เครื่องมือ หรืออุปกรณ์ทางการแก้ไขความผิดปกติของการสื่อความหมายเพื่อใหผู้ใช้บริการมีคณภาพชีวิตที่ดีขึ้นสามารถสื่อความหมายได้เต็มความสามารถ
โดยแบ่งนักเวชศาสตร์การสื่อความหมายเป็น 2 ประเภท
ประวัติความเป็นมา.
วิชาชีพการแก้ไขความผิดปกติของการสื่อความหมายประกอบด้วย การแก้ไขการพูดและการแก้ไขการได้ยิน ได้เข้าร่วมมีบทบาทในการบริการทางด้านสาธารณสุขนานกว่า 30 ปีโดยศาสตราจารย์เกียรติคุณนายแพทย์พูนพิศ อมาตยกุล และรองศาสตราจารย์ ดร.รจนา ทรรทรานนท์ ได้วางรากฐานงานทางด้านโสตสัมผัสวิทยาและการแก้ไขการพูด ที่คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่ปี พ.ศ.2517 หลังจากที่อาจารย์ทั้งสองท่านสำเร็จการศึกษาด้านโสตสัมผัสวิทยาและการแก้ไขการพูด ตามลำดับ จาก Temple University ประเทศสหรัฐอเมริกา และได้เริ่มจัดการเรียนการสอนในหลักสูตรศิลปศาสตรมหาบัณฑิต สาขาความผิดปกติของการสื่อความหมาย ตั้งแต่ปีพ.ศ.2519 นับเป็นสถาบันแห่งแรกและแห่งเดียวในประเทศไทย ที่ทำให้มีบุคลากรที่สำเร็จการศึกษามารับใช้สังคมในการวินิจฉัยความผิดปกติของการสื่อความหมาย ให้การช่วยเหลือ ฟื้นฟูสมรรถภาพผู้ป่วยที่มีความผิดปกติ ทำให้ผู้ป่วยเหล่านี้สามารถสื่อความหมายได้เช่นเดียวกับคนทั่วไปโดยไม่ต้องเป็นภาระของสังคม
การศึกษา.
ปัจจุบันหลักสูตรการศึกษาระดับปริญญาบัณฑิตในประเทศไทย ใช้เวลาศึกษา 4 ปี โดยทางภาควิชาวิทยาศาสตร์สื่อความหมายและความผิดปกติของการสื่อความหมาย คณะแพทยศาสตร์โรงพยาบาลรามาธิบดี มหาวิทยาลัยมหิดล ได้เปิดหลักสูตรวิทยาศาสตร์บัณฑิตสาขาความผิดปกติของการสื่อความหมายขึ้นเพื่อผลิตนักเวชศาสตร์การสื่อความหมาย เป็นหลักสูตรปริญญาตรีหลักสูตรแรกและหลักสูตรเดียวในประเทศไทย ณ ขณะนี้ 
โดยหลักสูตรวิทยาศาสตร์บัณฑิตนี้ได้เริ่มเปิดสอน นักศึกษาตั้งแต่ปีการศึกษา 2547 เพื่อผลิตบุคลากรที่ชำนาญด้านแก้ไขการได้ยินและแก้ไขการพูดแก่ผู้ป่วย โดยทำงานร่วมกับแพทย์ และผู้เชี่ยวชาญด้านอื่นๆในสถาบันทางการ แพทย์และโรงพยาบาลทั้ง ภาครัฐและเอกชน
เร็มไชท์

เร็มไชท์ ([ˈʁɛmʃaɪt]) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี โดยเป็นเทศบาลที่ใหญ่เป็นอันดับสามในแบร์กิชเชิสลันท์ โดยเป็นรองเพียงวุพเพอร์ทาลกับโซลิงเงิน
ประชากร.
ณ วันที่ 31 ธันวาคม ค.ศ. 2019 เมืองนี้มีประชากร 113,703 คน แบ่งเป็นพลเมืองเยอรมัน 92,726 คน (81.6%) และไม่ใช่ชาวเยอรมัน  20,977 คน (18.4%) จากจำนวนผู้ที่ไม่ใช่ชาวเยอรมัน มี 10 สัญชาติที่มีจำนวนมากที่สุดดังนี้:
เมืองพี่น้อง.
เร็มไชท์เป็นเมืองพี่น้องกับเมืองดังนี้:
<templatestyles src="Div col/styles.css"/>
เขตคิตะ (ซัปโปโระ)

เขตคิตะ (; โรมาจิ: "คิตะ-กุ") เป็นเขตหนึ่งในนครซัปโปโระ ในจังหวัดฮกไกโด โดย "เขตคิตะ" นั้น มีความหมายว่า "เขตเหนือ" เขตนี้เป็นที่ตั้งของสถานีรถไฟซัปโปโระ, มหาวิทยาลัยฮกไกโด และมหาวิทยาลัยคุรุศาสตร์แห่งฮกไกโด
เขตฮิงาชินาดะ

เขตฮิงาชินาดะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยนานาชาติโคเบะ (Kobe International University), มหาวิทยาลัยโคนัง (Konan University) เขตนี้มีอาณาเขตครอบคลุมไปถึงเกาะรกโก ซึ่งเป็นเกาะเทียมขนาด 5.8 ตารางกิโลเมตร
ฌูเซลีนู กูบีแชก

ฌูเซลีนู กูบีแชก จี โอลีเวย์รา (12 กันยายน ค.ศ. 1902 – 22 สิงหาคม ค.ศ. 1976) เป็นนักการเมืองชาวบราซิลผู้ทำหน้าที่เป็นประธานาธิบดีคนที่ 21 ของบราซิลระหว่าง ค.ศ. 1956–1961 ช่วงเวลาที่เขาดำรงตำแหน่งมีความโดดเด่นด้านความเจริญทางเศรษฐกิจและเสถียรภาพทางการเมือง โดยเป็นที่รู้จักมากที่สุดจากการสร้างเมืองหลวงใหม่คือกรุงบราซีเลีย
เอ็ดเวิร์ด วินด์เซอร์ ลอร์ดดาวน์แพทริก

เอ็ดเวิร์ด วินด์เซอร์ ลอร์ดแห่งดาวน์แพทริก  เกิดเมื่อวันที่ 2 ธันวาคม ค.ศ. 1988 เป็นโอรสคนใหญ่ใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เอ็ดเวิร์ดเติบโตมาในเคมบริดจ์ เขามีพระมารดาทูลหัวคือ ไดอานา เจ้าหญิงแห่งเวลส์ เขามีความสนิทกับ เจ้าหญิงเบียทริซแห่งยอร์ก เนื่องจากอายุรุ่นราวคราวเดียวกัน น้องสาวของเขาทั้ง 2 คนคือ เลดีมารีนา วินด์เซอร์ และ เลดีอาเมเลีย วินด์เซอร์ เป็นนางแบบมืออาชีพในวงการนางแบบสหราชอาณาจักร ด้านการศึกษาเขาเรียนเกี่ยวกับภาษาฝรั่งเศสและเยอรมัน และได้เป็นทหารหลังจบจากมหาวิทยาลัย แต่ก็ไม่ได้เต็มที่กับกิจการทหารมากนัก เนื่องจากเขาบาดเจ็บจากการเล่นรักบี้ ปัจจุบันเขาได้คิคค้นแบรด์เสื้อผ้าเกี่ยวกับการเดินป่าเป็นของตัวเอง
สิทธิในการสืบราชสันตติวงศ์.
จอร์จ วินด์เซอร์ เอิร์ลแห่งเซนต์แอนดรูว์ บิดาของเขา เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเขาก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเขามิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเขาได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013  ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวของเขา และ เลดีมารีนา วินด์เซอร์ ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
กองพลยานเกราะ (แวร์มัคท์)

กองพลยานเกราะ  หรือย่อว่า พล.ยานเกราะ (PzDiv) เป็นหนึ่งในกองพลของกองทัพบกเยอรมันในช่วงสงครามโลกครั้งที่สอง การมีอยู่ของกองพลนี้ถือเป็นหนึ่งในปัจจัยสำคัญที่ทำให้เยอรมนีได้รับชัยชนะในปฏิบัติการบลิทซ์ครีกในช่วงต้นสงคราม ซึ่งทำให้ต่อมา หน่วยวัฟเฟิน-เอ็สเอ็สได้มีการจัดตั้งกองพลยานเกราะเป็นของตนเองเช่นกัน แม้แต่กองทัพอากาศเยอรมันก็ยังมีการตั้งกองพลยานเกราะดิ่งพสุธาชื่อว่า กองพลแฮร์มัน เกอริง
ในช่วงต้นสงครามโลกครั้งที่สอง กองพลยานเกราะเยอรมันมีแสนยานุภาพเหนือกว่ากองพลยานเกราะของฝ่ายสัมพันธมิตรอย่างเทียบไม่ติด ทั้งนี้เนื่องจากกองพลยานเกราะเยอรมันเป็นหน่วยทหารที่มีกำลังผสมกันระหว่าง รถถัง, ทหารราบยานยนต์, ทหารราบช่างกล, ปืนใหญ่ ตลอดจนปืนใหญ่ต่อต้านอากาศยานและยุทโธปกรณ์สนับสนุนอื่นๆ ต่างจากกองพลยานเกราะของฝ่ายสัมพันธมิตรที่มีเพียงรถถังและทหารราบ ฝ่ายสัมพันธมิตรเรียนรู้ที่จะนำแนวคิดนี้มาปรับใช้กับกองพลยานเกราะของตนเอง และเริ่มมีประสิทธิภาพไล่ตามฝ่ายเยอรมันอย่างติดๆ
รายชื่อกองพลยานเกราะ.
รายชื่อกองพลยานเกราะในสังกัดกองทัพเยอรมัน (แวร์มัคท์) ไม่รวมกองพลยานเกราะในสังกัดวัฟเฟิน-เอ็สเอ็ส
เลดีมารีนา วินด์เซอร์

เลดีมารีนา วินด์เซอร์  เกิดเมื่อวันที่ 30 กันยายน ค.ศ. 1992 เป็นธิดาคนรองใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอเติบโตในเคมบริดจ์ และเข้าเรียนที่โรงเรียนเซนต์แมรีพร้อมกับน้องสาวของเธอ เลดีอาเมเลีย วินด์เซอร์ ณ บาร์กเชอร์ เธอละน้องสาวเป็นนางแบบมืออาชีพในสหราชอาณาจักร
ในปี ค.ศ. 2012 เธอเดินทางเป็นการส่วนตัวมายังประเทศไทย โดยได้ฝึกซ้อมมวยไทย
สิทธิในการสืบราชสันตติวงศ์.
จอร์จ วินด์เซอร์ เอิร์ลแห่งเซนต์แอนดรูว์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013  ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวเธอและเอ็ดเวิร์ด วินด์เซอร์ ลอร์ดแห่งดาวน์แพทริก ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
กองพลยานเกราะดิ่งพสุธาที่ 1 &quot;แฮร์มัน เกอริง&quot;

กองพลยานเกราะดิ่งพสุธาที่ 1 "แฮร์มัน เกอริง"  เป็นกองพลยานเกราะของกองทัพอากาศเยอรมันในสงครามโลกครั้งที่สอง ปฏิบัติการในแอฟริกาเหนือ, เกาะซิซิลี, ประเทศอิตาลี ตลอดจนแนวรบด้านตะวันออก 
หน่วยทหารนี้ตั้งขึ้นในปีค.ศ. 1933 แรกเริ่มเป็นระดับกองพัน ต่อมามีการผนวกรวมเข้ากับกองพลทหารราบยานเกราะดิ่งพสุธาที่ 2 ในปีค.ศ. 1944 และขึ้นตรงต่อจอมพลไรช์ กองพลนี้ยอมจำนนต่อสหภาพโซเวียตใกล้กับนครเดรสเดินในวันที่ 8 พฤษภาคม ค.ศ. 1945
ในช่วงที่ประจำอยู่ในอิตาลี กองพลนี้กระทำอาชญากรรมสงครามร่วมกับกองพลทหารราบยานเกราะเอ็สเอ็สที่ 16 "ไรชส์ฟือเรอร์ เอ็สเอ็ส" โดยการสังหารหมู่พลเรือนไปมากมาย หนึ่งในสามของพลเรือนอิตาลีที่ถูกสังหารหมู่ถูกสังหารโดยสองกองพลนี้
โครนอส

โครนอส  หรือ โครโนส (กรีก: , "เวลา",) เป็นบุคลาธิษฐานของเวลาในปรัชญาก่อนสมัยโสกราตีสและในวรรณกรรมหลังจากนั้น
มีการสับสันระหว่างโครนอสกับโครนัส (Cronus) ซึ่งเป็นไททัน ตั้งแต่สมัยโบราณแล้วเพราะทั้งสองมีชื่อคล้ายกัน แต่เอกสารโบราณบางชิ้นไม่ได้สับสนโครนอสกับโครนัสเพราะเชื่อว่า ทั้งสองเป็นเทพองค์เดียวกันจริง ๆ โดยความเชื่อนี้ได้เริ่มแพร่หลายมากขึ้นในสมัยฟื้นฟูศิลปวิทยา ซึ่งเป็นสมัยที่มีการเปรียบเวลาเป็นดั่งพ่อ จึงเรียกเวลาว่า "บิดาเวลา" (Father Time) โดยบิดาเวลานี้มีลักษณะเป็นมนุษย์ที่ถือเคียวด้ามยาว เอกสารกรีกบางชิ้นระบุว่า โครนอสเป็นพี่หรือน้องของไครอส แต่เอกสารชิ้นอื่นระบุว่าเป็นบุตร
นักศิลปะโมเสกแบบกรีก-โรมันมักวาดโครนอสเป็นผู้ชายที่กำลังหมุนกงจักรราศี (Zodiac Wheel) โดยเป็นผู้ชายที่มีอายุสูง มีลักษณะเป็นนักปราชญ์ เครายาวสีขาว ซึ่งลักษณะเหล่านี้มีความคล้ายบิดาเวลา นอกจากนี้โครนอสยังได้รับการเปรียบเทียบกับอีออน (Aion) ซึ่งเป็นเทพแห่งเวลา แต่เป็นเวลาที่หมุนรอบกลับมาที่เดิม
ชื่อและนิรุกติศาสตร์.
ชาวโบราณบางครั้งนับโครนอสว่าเป็นโครนัส พลูทาร์ก นักเขียนชีวประวัติและนักปรัชญาชาวกรีก กล่าวว่าชาวกรีกเชื่อว่าโครนัสเป็นชื่อเชิงอุปมานิทัศน์ของโครนอส นอกเหนือจากชื่อ เรื่องเล่าของโครนัสกินลูกตนเองก็นับว่าเป็นอุปมานิทัศน์ของเวลาแบบจำเพาะที่อยู่ในเขตอิทธิพลของโครนัส ตามทฤษฎีนี้ โครนัสเป็นตัวแทนของการทำลายล้างเวลาที่ได้ครอบงำสรรพสิ่งทั้งปวง แนวคิดนี้ปรากฏขึ้นเมื่อผู้เป็นพระราชาไททันได้กินเหล่าเทพเจ้าแห่งโอลิมปัสไป ซึ่งอาจหมายความว่า อดีตครอบงำอนาคต หรือคนรุ่นเก่ากดขี่คนรุ่นใหม่ ในสมัยฟื้นฟูศิลปวิทยา การพิสูจน์รูปพรรณของโครนัสและโครนอสทำให้มี "บิดาเวลา" ถือเคียวเกิดขึ้น
ความหมายและรากศัพท์เดิมของคำว่า "โครนอส" ยังไม่ชัดเจน ศัพท์ภาษาอังกฤษที่ใช้โครนอสเป็นแม่คำได้แก่ chronology (ลำดับเวลา), chronometer (มาตรเวลา), chronic (เรื้อรัง, ยืดเยื้อ), anachronism (การผิดกาละ) และ chronicle (บันทึกเหตุการณ์) เป็นต้น
ปรัมปราวิทยา.
ตามปรัมปราวิทยาแบบออร์เฟียส โครนอส ผู้ไม่มีวันชรา บังเกิดมาจาก "ดินและน้ำ" และให้กำเนิดอีเธอร์และเคออส และไข่ฟองหนึ่ง ไข่ฟองนี้ทำให้มีเฟนีส เทพเจ้าสองเพศ ซึ่งเป็นผู้ให้กำเนิดเทพเจ้ารุ่นแรกและเป็นผู้สร้างจักรวาล
ในประมาณศตวรรษที่ 6 ก่อนคริสต์ศักราช ผลงานที่หายสาบสูญไปของเฟเรสิดีสแห่งไซรอส ชื่อ "เฮปตาไมคอส" ("Heptamychos" แปลว่า เจ็ดซอกเล็ก) อ้างว่ามีสามหลักการที่อยู่ชั่วนิรันดร์ คือ "โครนอส" ("Chronos") "ซาส" ("Zas") (ซูส) และ "คโธนี" ("Chthonie") (ยมโลกหรือใต้พิภพ) โดยอสุจิของโครนอสถูกวางไว้ในซอกเล็กต่าง ๆ ของโลก และเป็นสิ่งที่ให้กำเนิดเทพเจ้ารุ่นแรกทั้งปวง
กองพลยานเกราะที่ 2 (แวร์มัคท์)

กองพลยานเกราะที่ 2  เป็นกองพลยานเกราะของกองทัพบกเยอรมันในสงครามโลกครั้งที่สอง กองพลนี้เป็นหนึ่งในเป็นสามกองพลยานเกราะชุดแรกที่ตั้งขึ้นในเดือนตุลาคม ค.ศ. 1935 ภายใต้การบัญชาของนายพลไฮนซ์ กูเดเรียน กองพลนี้มีส่วนในการผนวกออสเตรียในปีค.ศ. 1938 โดยเดินเป็นระยะทาง 680 กิโลเมตรในเวลาเพียง 48 ชั่วโมง หลังจากนั้นก็ประจำอยู่ในออสเตรียจนได้มีส่วนร่วมในการบุกครองโปแลนด์ (1939) และยุทธการที่ฝรั่งเศส (1940) ก่อนที่จะกลับมาประจำการอยู่ในโปแลนด์ แล้วจึงมีส่วนในการทัพในคาบสมุทรบอลข่าน (1941) และถูกสั่งการไปประจำที่แนวรบด้านตะวันออกในเดือนกันยายน ค.ศ. 1941
คาร์ล ซิลเบอร์เบาเออร์

คาร์ล โยเซ็ฟ ซิลเบอร์เบาเออร์ (21 มิถุนายน ค.ศ. 1911 – 2 กันยายน ค.ศ. 1972) เป็นเจ้าหน้าที่ตำรวจชาวออสเตรีย สมาชิกหน่วยเอ็สเอ็สและเจ้าหน้าที่สืบสวนสายลับสำหรับหน่วยสืบราชการลับรัฐบาลกลางของเยอรมนีตะวันตก เขาได้ถูกส่งไปประจำการที่อัมสเตอร์ดัมในเนเธอร์แลนด์ภายใต้การยึดครองของนาซีในช่วงสงครามโลกครั้งที่สอง ที่เขาได้รับเลื่อนยศตำแหน่งเป็นจ่าสิบเอก  ใน ค.ศ. 1963 ซิลเบอร์เบาเออร์ ซึ่งต่อมาได้ทำหน้าที่เป็นผู้ตรวจการในตำรวจเวียนนา ได้ถูกเปิดเผยว่าเป็นผู้บัญชาการของตำรวจลับเกสตาโพใน ค.ศ. 1944 ในการบุกเข้าจู่โจมที่หลบซ่อนตัวและเข้าจับกุมอันเนอ ฟรังค์ เพื่อนผู้ลี้ภัยของเธอ และผู้ที่ให้หลบซ่อนตัว
8 คนพิพากษา

8 คนพิพากษา (ฮันกึล : 배심원들 , RR : Baesimwondeul) เป็นภาพยนตร์อินดี้ สัญชาติเกาหลีใต้ แนวดราม่า กฎหมาย สืบสวนสอบสวน ผสมผสานกับคอมเมดี้บางๆ โดยมีเค้าโครงเรื่องมาจากเรื่องจริง นำแสดงโดย นักแสดงชื่อดัง มุน โซ-รี (Moon So-ri) และ พัค ฮยอง-ชิก (Park Hyung-sik) เข้าฉายที่ประเทศเกาหลีใต้ในวันที่ 15 พฤษภาคม 2019 กระทรวงยุติธรรม แห่งสาธารณรัฐเกาหลีใต้ ได้คัดเลือกภาพยนตร์เรื่อง Juror 8 นี้ ใช้เป็นสื่อข้อมูล เพื่อประชาสัมพันธ์ และสนับสนุนให้ประชาชนมีส่วนร่วมกับการพิจารณคดีมากขึ้น 
เรื่องย่อ.
เรื่องราวเกิดขึ้นในการพิจารณาคดีโดยใช้คณะลูกขุนครั้งแรกของเกาหลีใต้ ในปี ค.ศ. 2008 ท่ามกลางความสนใจของสื่อมวลชนจำนวนมาก ประชาชนคนเดินดินธรรมดา 8 คน ผู้มีพื้นฐานชีวิต อาชีพ และอายุแตกต่างกัน ถูกสุ่มเลือกเข้ามาเป็นคณะลูกขุนร่วมกันตัดสินคดีอาญา ความวุ่นวายจึงเกิดขึ้น
โปรดักชั่น.
ภาพยนตร์เรื่องนี้เริ่มอ่านบทครั้งแรกในวันที่ 29 มิถุนายน 2018 เริ่มถ่ายทำในวันที่ 7 กรกฎาคม 2018 และถ่ายทำเสร็จสิ้นในวันที่ 22 กันยายน 2018 
ภาพยนตร์เรื่องนี้เป็นภาพยนตร์เต็มรูปแบบเรื่องแรกของ พัค ฮยองชิก และเป็นผลงานส่งท้ายก่อนเข้ารับการเกณฑ์ทหารในเดือน มิถุนายน 2019 
Juror 8 เป็นภาพยนตร์เรื่องแรกของผู้กำกับ ฮง ซึงวาน เช่นเดียวกัน
ตังเกรดู แนวิส

ตังเกรดู จี อัลเมย์ดา แนวิส (4 มีนาคม ค.ศ. 1910 – 21 เมษายน ค.ศ. 1985) เป็นนักการเมือง นักกฎหมาย และผู้ประกอบการชาวบราซิล เขาดำรงตำแหน่งรัฐมนตรีว่าการกระทรวงยุติธรรมและรัฐมนตรีว่าการกระทรวงมหาดไทยระหว่าง ค.ศ. 1953–1954, ดำรงตำแหน่งนายกรัฐมนตรีระหว่าง ค.ศ. 1961–1962, ดำรงตำแหน่งรัฐมนตรีว่าการกระทรวงการคลังใน ค.ศ. 1962, และดำรงตำแหน่งผู้ว่าการรัฐมีนัสเชไรส์ระหว่าง ค.ศ. 1983–1984 เขาได้รับเลือกตั้งเป็นประธานาธิบดีบราซิลใน ค.ศ. 1985 แต่เสียชีวิตก่อนเข้ารับตำแหน่ง
บรามอลล์เลน

บรามอลล์เลน เป็นสนามกีฬาฟุตบอลที่ตั้งอยู่ที่เมืองเชฟฟีลด์ ประเทศอังกฤษ โดยเป็นสนามเหย้าของสโมสรฟุตบอลเชฟฟีลด์ยูไนเต็ดนับตั้งแต่ ค.ศ. 1889 และเป็นสนามกีฬาที่เก่าแก่เป็นอันดับสองของโลกที่ยังคงใช้งานอยู่ เป็นรองเพียงฟีลด์มิลล์ของแมนส์ฟีลด์ทาวน์
ธัญญภัสร์ ภัทรธีรชัยเจริญ

ธัญญภัสร์ ภัทรธีรชัยเจริญ (เกิด 8 กรกฎาคม พ.ศ. 2543) ชื่อเล่น น้ำฟ้า เป็นนักแสดงและพิธีกรชาวไทย สังกัดช่อง 3 เอชดี เป็นที่รู้จักกับบทบาท "บุญปลูก" จากละครเรื่อง "กรงกรรม" (2562), และบทบาท "ล้อมดาว/ไฝดำ" จากละครเรื่อง "แม่ครัวคนใหม่" (2564)
ประวัติ.
ธัญญภัสร์ ภัทรธีรชัยเจริญ ชื่อเล่น น้ำฟ้า เกิดเมื่อวันที่ 8 กรกฎาคม พ.ศ. 2543 จังหวัดปทุมธานี เป็นบุตรสาวคนเล็กในบรรดาพี่น้อง 3 คน มีพี่ชาย 2 คน เธอนับถือศาสนาคริสต์ นิกายโรมันคาทอลิก สำเร็จการศึกษาระดับชั้นอนุบาลจนถึงมัธยมศึกษาตอนปลายจาก โรงเรียนพระหฤทัยดอนเมือง และสำเร็จการศึกษาระดับปริญญาตรีจาก คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ (เกียรตินิยมอันดับ 1)
การทำงานในวงการบันเทิง.
น้ำฟ้า ธัญญภัสร์ เริ่มต้นทำงานในวงการบันเทิงจากการถ่ายแบบ ถ่ายโฆษณา และมิวสิกวิดีโอ และก่อนที่น้ำฟ้าจะเข้าวงการบันเทิงอย่างเต็มตัวเธอเคยผ่านเวทีการประกวดอย่างเวที Miss Gossip Girls 2014 ถึงแม้จะไม่คว้าตำแหน่งชนะเลิศมาครอง แต่เธอก็ได้โชว์ความสามารถให้คณะกรรมการได้เห็นไปไม่น้อยเลยทีเดียว จนได้โอกาสประเดิมผลงานการแสดงครั้งแรกในซีรีส์เรื่อง "เซน...สื่อรักสื่อวิญญาณ ตอน หน้ากากคนดี" และซีรีส์เรื่อง "ยายกะลา ตากะลี ตอน ชีวาวาย" จากนั้นได้มีโอกาสเจอ พี่คิง สมจริง ศรีสุภาพ จึงชวนมาแคสติ้งละครเรื่อง สายลับจับแอ๊บ ซึ่งเป็นละครเรื่องแรกของน้ำฟ้ากับทางช่อง 3 นอกจากนี้ยังเคยเป็นพิธีกรรายการ วิกนี้สีชมพู อีกด้วย ปัจจุบันเธอเป็นนักแสดงสังกัดช่อง 3 ผลงานละครที่สร้างชื่อทำให้เธอก้าวขึ้นเป็นนักแสดงดาวรุ่งที่น่าจับตามองคือละครเรื่อง กรงกรรม ในบท "บุญปลูก" และ ทุ่งเสน่หา ในบท "แก้วใจ" และได้ขึ้นแท่นนางเอกเต็มตัวครั้งแรกในละครเรื่อง แม่ครัวคนใหม่ ซึ่งตอนนี้น้ำฟ้าก็มีผลงานละครออกมาให้ชมกันอย่างต่อเนื่อง ทั้งนี้น้ำฟ้ายังเคยมีโอกาสได้เล่นภาพยนตร์เรื่อง เพื่อน..ที่ระลึก รับบท "บุ๋ม" (ตอนวัยรุ่น) อีกด้วย
วัดทรงศิลา

วัดทรงศิลา พระอารามหลวง ตำบลในเมือง อำเภอเมืองชัยภูมิ จังหวัดชัยภูมิ ได้รับพระกรุณาโปรดเกล้าฯ ให้ยกเป็นพระอารามหลวง เมื่อ 27 ธันวาคม 2525
ที่ตั้งวัด.
ตั้งอยู่เลขที่ 179 ถนนราชทัณฑ์ หมู่ที่ 1 บ้านหินตั้ง ตำบลในเมือง อำเภอเมืองชัยภูมิ จังหวัดชัยภูมิ รหัสไปรษณีย์ 36000 โทรศัพท์ 0 4482 1844, 0 4481 2999, 08 1660 4792 สังกัดคณะสงฆ์มหานิกาย ที่ดินที่ตั้งวัดมีเนื้อที่ทั้งหมด 8 ไร่ 2 งาน 70 ตารางวา
ประวัติการก่อตั้ง.
วัดทรงศิลา พระอารามหลวง ตั้งอยู่ที่บ้านหินตั้ง ตำบลในเมือง อำเภอเมืองชัยภูมิ จังหวัดชัยภูมิ เป็นวัดราษฎร์มาแต่เดิม จากประวัติจังหวัดชัยภูมิ และตามพงศาวดารกรุงเทพฯ จ.ศ. 1225 กล่าวถึงบ้านหินตั้งไว้ว่า "...เมื่อ พ.ศ. 2406 (จ.ศ.1225) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้หลวงวิเศษภักดี (ที) บุตรพระยาภักดีชุมพล (แล) เป็นพระภักดีชุมพล ดำรงตำแหน่งเจ้าเมืองชัยภูมิ ให้หลวงยกกระบัตร (บุญจันทร์) เป็นหลวงปลัด ให้หลวงขจรนพคุณ เป็นหลวงยกกระบัตร ประกาศให้ราษฎรที่อพยพโยกย้ายไปประกอบอาชีพในถิ่นต่างๆ กลับคืนสู่ถิ่นเดิม..."
ในสมัยพระภักดีชุมพล (ที) เป็นเจ้าเมืองชัยภูมินั้น พิจารณาเห็นได้ว่า บ้านหินตั้ง (ที่ตั้งเมืองชัยภูมิปัจจุบัน) เป็นที่ทำเลกว้างขวางมีชัยภูมิดี จึงได้ย้ายเมืองจากโนนปอปิด (บริเวณปรางค์กู่กับหนองบัวเมืองเก่า) มาตั้งเมืองใหม่ที่บ้านหินตั้ง และอยู่มาจนทุกวันนี้ พระภักดีชุมพล (ที) รับราชการสนองพระเดชพระคุณด้วยความเรียบร้อยเป็นเวลาได้ 12 ปี ก็ถึงแก่อนิจกรรมเมื่อถือตามคตินี้ ถือได้ว่าบ้านหินตั้งมีมานานแล้ว วัดทรงศิลา เดิมเรียกชื่อวัดตามชื่อหมู่บ้านว่า วัดหินตั้ง สันนิษฐานว่าได้สร้างในสมัยของพระภักดีชุมพล (ที) ในระหว่างปี พ.ศ. 2402 - 2418 ต่อมา พ.ศ. 2440 พระหฤทัย (บัว) เจ้าเมืองชัยภูมิ ได้เปลี่ยนชื่อวัดหินตั้งเป็นภาษาทันสมัยว่า วัดทรงศิลา ซึ่งแปลตามตัวอักษร ก็แปลว่า "หินตั้ง" นั่นเอง นี้เป็นการสันนิษฐานจากเรื่องราวในพงศาวดาร และปัจจุบันก็ได้ยึดเอาปี พ.ศ. 2414 เป็นปี พ.ศ. ตั้งวัดทรงศิลา เพื่อประกอบการขึ้นทะเบียนวัดสังกัดสำนักงานพระพุทธศาสนาแห่งชาติ 
ศาสนวัตถุที่สำคัญภายในวัด.
หลวงพ่อโต.
พระประธานภายในพระอุโบสถ มีขนาดหน้าตักกว้าง 150 นิ้ว สูง 200 นิ้ว เป็นพระพุทธรูปปางมารวิชัย สร้างด้วยปูนซีเมนต์ลงรักปิดทอง ก่อสร้างระหว่างปี พ.ศ. 2467 - 2516 เมื่อพระราชชัยมุนี (พรม ญาณวโร) รื้อถอนพระอุโบสถหลังเดิมเพื่อก่อสร้างขึ้นใหม่ ในปี พ.ศ. 2516 นั้น ชาวชัยภูมิได้ชะลอไปประดิษฐานไว้หน้าพระอุโบสถเป็นการชั่วคราวก่อน ต่อเมื่อสร้างพระอุโบสถหลังใหม่เสร็จแล้ว จึงอัญเชิญมาประดิษฐานไว้ภายในพระอุโบสถตามเดิม
พระอุโบสถ.
พระอุโบสถหลังใหม่ สร้างขึ้นเมื่อ พ.ศ. 2516 แล้วเสร็จในปี พ.ศ. 2522 กว้าง 7 เมตร ยาว 10 เมตร เป็นอาคารคอนกรีตเสริมเหล็ก หลังคามุงกระเบื้องลอนคู่
ศาลาการเปรียญ.
เป็นอาคารไม้เนื้อแข็งทั้งหลัง หลังคามุงกรเบื้องเคลือบ สร้างเมื่อ พ.ศ. 2503 
ลำดับเจ้าอาวาส.
พ.ศ. (ไม่ทราบ พ.ศ.) - พ.ศ. 2438 พระอาจารย์โห
พ.ศ. 2438 - พ.ศ. 2458 พระครูจรูญนิโรธกิจ (จูม)
พ.ศ. 2458 - พ.ศ. 2461 พระปลัดคลี่
พ.ศ. 2461 - พ.ศ. 2468 พระครูวิจิตรนิโรธคุณ (โพธิ์)
พ.ศ. 2468 - พ.ศ. 2480 พระครูวิจิตรนิโรธคุณ (โชติ)
พ.ศ. 2481 - พ.ศ. 2484 พระมหาศิริ เขมโก
พ.ศ. 2484 - พ.ศ. 2497 พระครูวิจิตรนิโรธคุณ (พระมหาจันทร์)
พ.ศ. 2497 - พ.ศ. 2519 พระราชชัยมุนี (พรม ญาณวโร)
พ.ศ. 2519 - พ.ศ. 2537 พระราชพรหมจริยคุณ (ชาลี อตฺถกาโม)
พ.ศ. 2542 - พ.ศ. 2553 พระสิทธิชัยมุนี (ประสิทธิ วรคุโณ)
พ.ศ. 2553 - ปัจจุบัน พระวัชรชัยโสภณ (ธงชาติ สิริจนฺโท)
หมายเหตุ พ.ศ. 2537 - พ.ศ. 2542 พระสิทธิชัยมุนี (ประสิทธิ วรคุโณ) เป็นผู้รักษาการแทนเจ้าอาวาส
สโมสรฟุตบอลตเว็นเตอ

สโมสรฟุตบอลตเว็นเตอ  เป็นสโมสรฟุตบอลอาชีพของเนเธอร์แลนด์ ตั้งอยู่ที่เมืองเอ็นสเคอเด ปัจจุบันเล่นอยู่ในเอเรอดีวีซี
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แฟร็งกี เดอ โยง

แฟร็งกี เดอ โยง (เกิด 12 พฤษภาคม ค.ศ. 1997) เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับบาร์เซโลนา สโมสรในลาลิกา และทีมชาติเนเธอร์แลนด์ เขาเป็นที่รู้จักในด้านวิสัยทัศน์ การจ่ายบอล การเลี้ยงบอล เทคนิค พร้อมด้วยความสามารถในการป้องกันที่แข็งแกร่งและความสามารถในการโจมตี เดอ โยง ได้รับการยอมรับให้เป็นหนึ่งในกองกลางที่ดีที่สุดในโลก
เดอ โยง เริ่มต้นอาชีพนักฟุตบอลในระดับอาชีพกับวิลเลิมตเว ในปี ค.ศ. 2015 ก่อนที่เขาจะย้ายร่วมทีมอายักซ์ ในปีถัดมา ในราคา 1 ล้านยูโร เขาได้รับการยอมรับว่าเป็นกองกลางเยาวชนที่ดีที่สุดคนหนึ่งของยุโรป ในเดือนมกราคม ค.ศ. 2019 เดอ โยง ได้เซ็นสัญญาร่วมทีมล่วงหน้ากับบาร์เซโลนา ในประเทศสเปน ด้วยค่าตัว 75 ล้านยูโร โดยจะได้ร่วมทีมในเดือนกรกฎาคม ในฤดูกาล 2018-19 ซึ่งเป็นฤดูกาลสุดท้ายของเดอ โยง กับอายักซ์ เขาเป็นกำลังสำคัญช้วยให้ทีมคว้าแชมป์เอเรอดีวีซี โดยเขายังได้รับรางวัลผู้เล่นยอดเยี่ยมของการแข่งขันนี้ และเคเอ็นวีบีคัพ และยังช่วยให้ อายักซ์ ผ่านเข้ารอบรองชนะเลิศยูฟ่าแชมเปียนส์ลีกเป็นครั้งแรกในรอบ 22 ปี เขายังได้รับเลือกให้เป็นส่วนหนึ่งของทีมยอดเยี่ยม ฟีฟโปร เวิลด์11 ประจำปี ค.ศ. 2019 โดยเป็นครั้งแรกในรอบ 5 ปีที่มีชาวดัตซ์ได้รางวัลนี้ เขาช่วยให้บาร์เซโลนาชนะเลิศโกปาเดลเรย์ในปี ค.ศ. 2021
เดอ โยง ได้เริ่มต้นลงเล่นกับเนเธอร์แลนด์ชุดใหญ่ ครั้งแรกในเดือนกันยายน ค.ศ. 2018 ในรายการยูฟ่าเนชันส์ลีก ฤดูกาล 2018–19 เขายังช่วยให้ทีมได้ตำแหน่งรองแชมป์ในรายการนี้ รวมถึงยังเป็นตัวแทนชาวดัตซ์ในการแข่งขันฟุตบอลชิงแชมป์แห่งชาติยุโรป 2020
สโมสรฟุตบอลบาร์เซโลนาในฤดูกาล 2019–20

สโมสรฟุตบอลบาร์เซโลนาในฤดูกาล 2019–20 ซึ่งเป็นฤดูกาลที่ 120 ของสโมสรและเป็นฤดูกาลที่ 89 ที่ได้อยู่บนลีกสูงสุดของสเปน
การย้ายและยืมตัว.
ภาพรวมการย้าย.
"ค่าตัวที่ไม่เปิดเผยราคาจะไม่นับอยู่ในยอดรวม"
<templatestyles src="Col-begin/styles.css"/>
การแข่งขันก่อนฤดูกาลและนัดกระชับมิตร.
      ชนะ
      เสมอ
      แพ้
"อัปเดตล่าสุดเมื่อวันที่ 20 กรกฎาคม ค.ศ. 2020."
 "ณ วันที่ 20 กรกฎาคม ค.ศ. 2020"
แอปเปิลมิวสิก

แอปเปิลมิวสิก  เป็นบริการสตรีมเพลงและวิดีโอที่พัฒนาโดย บริษัทแอปเปิล ผู้ใช้สามารถเลือกเพลงเพื่อสตรีมไปยังอุปกรณ์ตามต้องการหรือสามารถฟังเพลย์ลิสต์ที่มีอยู่ในปัจจุบัน บริการนี้ยังรวมถึง "บีตส์ วัน" สถานีวิทยุทางอินเทอร์เน็ต ซึ่งออกอากาศสดในกว่า 100 ประเทศ ตลอด 24 ชั่วโมงต่อวัน มีการประกาศเปิดตัวเมื่อวันที่ 8 มิถุนายน พ.ศ. 2558 และเริ่มให้บริการในวันที่ 30 มิถุนายน พ.ศ. 2558 ในกว่า 100 ประเทศทั่วโลก สมาชิกใหม่จะได้รับช่วงทดลองใช้ฟรีสามเดือนก่อนที่จะต้องมีการสมัครสมาชิกรายเดือน
ในวันที่ 22 กันยายน พ.ศ.2565 แอปเปิลประกาศลงนามในสัญญากับเอ็นเอฟแอล เพื่อเป็นผู้สนับสนุนในการแสดงพักครึ่งเวลาของซูเปอร์โบวล์ ตั้งแต่ครั้งที่ 52 เป็นต้นไป
ณัฐชนน ภูวนนท์

ณัฐชนน ภูวนนท์ ชื่อเล่น เติร์ก (เกิด 8 มีนาคม พ.ศ. 2536) เป็นนักแสดงและนายแบบชาวไทยในสังกัดช่อง 7 เอชดี มีชื่อเสียงจากการแสดงละครเรื่อง "ศีล 5 คนกล้าท้าอธรรม" ออกอากาศทางช่อง 5 ในปี 2555 และในปัจจุบันมีผลงานในการแสดงละครออกอากาศทางช่อง 7 เอชดี ในปี 2560 และเป็นที่รู้จักกันในบทบาท "จิระ" จากละครเรื่อง "มือปราบเจ้าหัวใจ" "ละครชุดภารกิจรัก" ประกบคู่กับปุ้ม เปรมสุดา สันติวัฒนา และผลงานละครต่าง ๆ เป็นต้น
ประวัติ.
ณัฐชนนเกิดเมื่อวันที่ 8 มีนาคม พ.ศ. 2536 เกิดที่กรุงเทพมหานคร สำเร็จการศึกษาระดับปริญญาตรีคณะคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ (สาขาภาษาอังกฤษ (อินเตอร์))
ณัฐชนนเริ่มเข้าสู่วงการบันเทิงไทยมีผลงานและชื่อเสียงจากการเดินแบบแฟชั่นโชว์ต่อมาถ่ายแบบและนิตยสาร "look book Pain Killer" และ "พลอยแก้มเพชร" ในตำแหน่งรางวัล Popular Vote หนุ่ม Levi's ระดับของภาคกลาง ต่อมาเขาได้ลงนามสัญญาในฐานะนักแสดงบริษัท โพลีพลัส เอ็นเตอร์เทนเม้นท์ จำกัดเมื่อในปี 2555 มีผลงานละครเรื่อง "ศีล 5 คนกล้าท้าอธรรม"
ออกอากาศทางสถานีวิทยุโทรทัศน์กองทัพบกช่อง 5 หมดสัญญาภายหลังในปี 2559 ในปี 2560 เขาได้ลงนามสัญญาในฐานะนักแสดงช่อง 7 เอชดี และมีผลงานละคร เช่น "มือปราบเจ้าหัวใจ", "ว่าความตามรัก",
"รักปรุงรส", "ไฮโซสะออน", และ "หลงเงาจันทร์" เป็นต้น
ในปี พ.ศ. 2566 ณัฐชนน มีผลงานละครเรื่อง "มรกตสีรุ้ง" แสดงคู่กับ แอล กมลวรรณ ศรีวิไล เป็นละครแนวแอ็คชั่นโดยผู้จัด ฉลอง ภักดีวิจิตร ผลิตโดย บริษัท โกลด์ ซี.พี.จี. เอ็นเตอร์เทนเม้นท์ จำกัด ขณะอยู่ในช่วงถ่ายทำ
ตำบลกู่สวนแตง

ตำบลกู่สวนแตง เป็นตำบลหนึ่งในอำเภอบ้านใหม่ไชยพจน์ จังหวัดบุรีรัมย์ ตั้งอยู่ทางทิศตะวันออกเฉียงใต้ของอำเภอบ้านใหม่ไชยพจน์ อยู่ห่างจากตัวอำเภอประมาณ 3 กิโลเมตร มีโบราณสถานที่สำคัญทางประวัติศาสตร์คือ ปรางค์กู่สวนแตง
ประวัติ.
พื้นที่ของตำบลกู่สวนแตงในปัจจุบันนั้น แต่เดิมอยู่ในเขตการปกครองของตำบลหนองแวง อำเภอพุทไธสง จังหวัดบุรีรัมย์ ซึ่งพื้นที่ของตำบลหนองแวง(เดิม)เอง แต่เดิมนั้นอยู่ในเขตการปกครองของตำบลทองหลาง อำเภอพุทไธสง จังหวัดบุรีรัมย์(เดิม) ซึ่งได้มีการจัดตั้งตำบลหนองแวงโดยแยกพื้นที่การปกครองจากตำบลทองหลางในวันที่ 27 มีนาคม พ.ศ. 2482 และในส่วนของพื้นที่ของตำบลทองหลางเดิม(รวมถึงพื้นที่ตำบลหนองแวงและอำเภอบ้านใหม่ไชยพจน์ จังหวัดบุรีรัมย์ในปัจจุบัน)นั้น ก็ได้ปรากฎว่าแต่เดิมพื้นที่ดังกล่าว อยู่ในเขตการปกครองของตำบลบ้านเป้า อำเภอพุทไธสง จังหวัดบุรีรัมย์ ซึ่งได้มีการจัดตั้งตำบลทองหลางโดยแยกพื้นที่การปกครองจากตำบลบ้านเป้าใน พ.ศ. 2457 ดังนั้นจึงกล่าวได้ว่า พื้นที่ของตำบลกู่สวนแตง อำเภอบ้านใหม่ไชยพจน์ จังหวัดบุรีรัมย์ในปัจจุบันนี้ แต่เดิมแรกเริ่มนั้นพื้นที่ดังกล่าวอยู่ในพื้นที่การปกครองของตำบลบ้านเป้า อำเภอพุทไธสง จังหวัดบุรีรัมย์มาตั้งแต่ระยะแรกที่มีการตั้งอำเภอพุทไธสงขึ้นใน พ.ศ.2442 แต่ในการรับรู้ของประชาชนโดยทั่วไปนั้นจะทราบเพียงว่าพื้นที่ของตำบลกู่สวนแตงนั้น แต่เดิมอยู่ในเขตการปกครองของตำบลหนองแวง อำเภอพุทไธสง จังหวัดบุรีรัมย์ 
ในห้วง พ.ศ.2527 ขณะนั้นพื้นที่ของตำบลกู่สวนแตงในปัจจุบันนี้ อยู่ในเขตพื้นที่การปกครองของตำบลหนองแวง อำเภอพุทไธสง จังหวัดบุรีรัมย์ การติดต่อราชการของราษฎรในเขตพื้นที่ตำบลกู่สวนแตงในปัจจุบันนั้นเป็นไปด้วยความยากลำบากและไม่สะดวก เนื่องจากประชากรในพื้นที่การปกครองของตำบลหนองแวงนั้นมีจำนวนมาก ทำให้การอำนวยความสะดวกและการดูแลประชาชนในการปกครองจากตำบลหนองแวงนั้นมีความไม่ทั่วถึง จึงได้มีการแยกพื้นที่ 8 หมู่บ้าน ออกจากเขตการปกครองตำบลหนองแวง อำเภอพุทไธสง จังหวัดบุรีรัมย์ จัดตั้งเป็นตำบลกู่สวนแตง อำเภอพุทไธสง จังหวัดบุรีรัมย์ โดยตั้งชื่อตามหมู่บ้านกู่สวนแตงและปรางค์กู่สวนแตง ซึ่งเป็นโบราณสถานในพื้นที่ เมื่อวันที่ 2 กันยายน พ.ศ. 2528 โดยทั้ง 8 หมู่บ้านที่มีการจัดตั้งขึ้น นั้นประกอบด้วย
ต่อมาเมื่อ พ.ศ. 2535 ได้มีการแยกเขตพื้นที่การปกครองของตำบลหนองแวง ตำบลทองหลาง ตำบลกู่สวนแตง ตำบลหนองเยือง และตำบลแดงใหญ่ อำเภอพุทไธสง จังหวัดบุรีรัมย์ จัดตั้งเป็นกิ่งอำเภอบ้านใหม่ไชยพจน์ จังหวัดบุรีรัมย์ ดังนั้นในปัจจุบัน ตำบลกู่สวนแตง จึงอยู่ในเขตการปกครองของอำเภอบ้านใหม่ไชยพจน์ จังหวัดบุรีรัมย์
ทั้งนี้ สามารถแสดงข้อมูลด้านประวัติพื้นที่การปกครองของตำบลกู่สวนแตงในปัจจุบันผ่านลำดับเวลาโดยแบ่งช่วงเวลาได้ดังนี้
ภูมิศาสตร์.
ภูมิประเทศโดยทั่วไปเป็นที่ราบสูงลักษณะของดินเป็นดินร่วนปนทราย  สภาพภูมิอากาศแห้งแล้ง ในฤดูร้อนอากาศร้อนมาก  พื้นที่ส่วนใหญ่ทำการเกษตร แหล่งน้ำธรรมชาติ ได้แก่ ห้วยตะกั่ว ลำสะแทด ทั้งนี้ พื้นที่ของตำบลกู่สวนแตงมีอาณาเขตติดต่อดังนี้
การแบ่งเขตการปกครอง.
หลังจากที่แยกเขตพื้นที่จากตำบลหนองแวงในปี พ.ศ. 2528 จำนวน 28 หมู่บ้าน ได้มีการจัดตั้งหมู่บ้านเพิ่มขึ้นอีก 4 หมู่บ้าน รวมเป็น 12 หมู่บ้านในปัจจุบัน โดยอยู่ในความดูแลขององค์การบริหารส่วนตำบลกู่สวนแตงทั้ง 12 หมู่บ้าน
สถานศึกษา.
โรงเรียนประถมศึกษาสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 4 โรงเรียน ได้แก่
ศูนย์พัฒนาเด็กเล็กสังกัดองค์การบริหารส่วนตำบลกู่สวนแตง 2 แห่ง ได้แก่
สาธารณสุข.
มีโรงพยาบาลส่งเสริมสุขภาพตำบล 1 แห่ง คือ โรงพยาบาลส่งเสริมสุขภาพตำบล บ้านบาก
วีนีซียุส ฌูนีโยร์

วีนีซียุส โฌแซ ไปเชา จี โอลีเวย์รา ฌูนีโยร์ (เกิด 12 กรกฎาคม ค.ศ. 2000) หรือรู้จักในชื่อ วีนีซียุส ฌูนีโยร์  เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่เรอัลมาดริดและทีมชาติบราซิล
ปฏิกรณ์ชีวภาพ

ปฏิกรณ์ชีวภาพ หมายถึงอุปกรณ์หรือระบบที่สร้างสภาพแวดล้อมที่เหมาะสมในการตื่นตัวทางชีวภาพ ในบางกรณีก็อาจหมายความถึงถังที่มีการทำปฏิกิริยาเคมีกับสิ่งมีชีวิตหรือชีวเคมีที่ได้จากสิ่งมีชีวิตนั้น โดยอาศัยการให้อาหารและควบคุมสภาพแวดล้อมที่เหมาะสมต่อการเจริญเติบโตฯ ซึ่งกระบวนการนั้นอาจทำได้โดยใช้สิ่งมีชีวิตที่ต้องการออกซิเจนหรือสิ่งมีชีวิตที่ไม่ต้องการออกซิเจนก็ได้ อุปกรณ์ปฏิกรณ์ชีวภาพโดยทั่วไปจะมีทรงกระบอก มีขนาดตั้งแต่หน่วยเป็นลิตรถึงลูกบาศก์เมตรก็ได้ และมักทำด้วยเหล็กกล้าไร้สนิม
นอกจากนี้ยังอาจหมายถึงอุปกรณ์หรือระบบที่ออกแบบมาเพื่อทำให้เซลล์หรือเนื้อเยื่อเจริญเติบโตในรูปแบบของการเพาะเลี้ยงเซลล์ อุปกรณ์เหล่านี้มักนำไปใช้เพื่อการสังเคราะห์เนื้อเยื่อหรือการวิศวกรรมชีวภาพ
เขตพริสตีนา

เขตพริสตีนา  เป็นหนึ่งในเจ็ดเขตและเขตที่ใหญ่ที่สุดของประเทศคอซอวอ มีเมืองหลักคือพริสตีนาเมืองหลวงของประเทศ ประกอบไปด้วย 298 หมู่บ้านและ 8 อำเภอ ตามการสำมะโนประชากรปี 2011 มีประชากรทั้งหมด 477,312 คน เขตพริสตีนาเคยเป็นส่วนหนึ่งของอำเภอคอซอวอตามการแบ่งของเซอร์เบีย ก่อนแยกออกมาหลังจากการประกาศเอกราช
เฟเดอรัลฮอลล์

เฟเดอรัลฮอลล์  คือชื่อของหนึ่งในสองสถานที่สำคัญทางประวัติศาสตร์ที่ตั้ง ณ 26 ถนนวอลสตรีต นครนิวยอร์ก อาคารดั้งเดิมที่สร้างแบบสถาปัตยกรรมกรีกยุคฟื้นฟู แล้วเสร็จเมื่อ 1703 เพื่อใช้เป็นศาลาว่าการนครนิวยอร์กแห่งแรก และเป็นสถานที่ที่ประชุมของสภาพระราชบัญญัติตราอากรของอาณานิคมในการร่างจดหมายถึงพระเจ้าจอร์จที่ 3เพื่ออ้างสิทธิ์ดังเช่นราษฎรของบริเตนและประท้วง "การเก็บภาษีโดยไร้ผู้แทน"
ภายหลังการปฏิวัติอเมริกาเมื่อปี 1785 อาคารนี้ถูกใช้เป็นสถานนัดพบของสภาสมาพันธรัฐอันเป็นรัฐบาลกลางแรกของบทบัญญัติแห่งสมาพันธรัฐ เมื่อสภาฯ วิวัฒนาการต่อมาเป็นรัฐบาลกลางสหรัฐในปี 1789 อาคารก็เปลี่ยนชื่อเป็นเฟเดอรัลฮอลล์ เนื่องด้วยเป็นสถานที่จัดประชุมรัฐสภาที่ 1 และใช้เป็นสถานที่ที่จอร์จ วอชิงตันสาบานตนเข้ารับตำแหน่งประธานาธิบดีสหรัฐ อาคารถูกทำลายลงเมื่อปี 1812
อาคารในปัจจุบัน สร้างแล้วเสร็จเมื่อ 1842 เป็นหนึ่งในอาคารสถาปัตยกรรมนีโอคลาสสิกที่ยังหลงเหลือในสภาพที่ดีอยู่ในนครนิวยอร์ก อาคารฯ สร้างโดยการท่าเรือนิวยอร์ก กรมศุลกากรสหรัฐ ภายหลังถูกใช้เป็นที่ทำการกระทรวงการคลังสหรัฐ แม้จะไม่ถูกเรียกว่า "เฟเดอรัลฮอลล์" แล้วก็ตาม ทุกวันนี้อาคารดูแลในฐานะอนุสรณ์สถานแห่งชาติโดยการอุทยานแห่งชาติสหรัฐ และแต่งตั้งเป็นอนุสรณ์สถานแห่งชาติเฟเดอรัลฮอลล์เพื่อรำลึกถึงเหตุการณ์สำคัญทางประวัติศาสตร์ที่เกิดขึ้น ณ อาคารดั้งเดิม
การโจมตีพระราชวงศ์ดัตช์ พ.ศ. 2552

การโจมตีพระราชวงศ์ดัตช์ พ.ศ. 2552 เกิดขึ้นที่อาเพลโดร์น จากการที่มีผู้ขับรถเกือบชนสมเด็จพระราชินีเบียทริกซ์ มกุฎราชกุมารวิลเลิม-อเล็กซานเดอร์ และสมาชิกพระราชวงศ์พระองค์อื่น ๆ แล้ววิ่งเข้าไปในผู้คน มีผู้เสียชีวิตทันที 6 คนและผู้บาดเจ็บอีก 11 คน ก่อนชนเข้ากับอนุสาวรีย์ที่อยู่ข้างทาง เหตุการณ์เกิดขึ้นในวันที่ 30 เมษายน พ.ศ. 2552 ซึ่งเป็นวันวันพระราชินีในเนเธอร์แลนด์ คนขับทราบชื่อคือ Karst Roeland Tates ได้ถูกนำเข้าห้องฉุกเฉินและเสียชีวิตในวันต่อมา และหญิงสาววัย 46 ปีได้เสียชีวิตจากการบาดเจ็บอีกหลายวันถัดมา ทำให้รวมแล้วมีผู้เสีชีวิตทั้งหมดแปดคนในวันที่ 8 พฤษภาคม ถือว่าเป็นการโจมตีพระราชวงศ์ดัตช์ครั้งแรกในยุคปัจจุบัน
หมายเหตุ.
<templatestyles src="Reflist/styles.css" />
อุงแบร์ตู จี อาเล็งการ์ กัสแตลู บรังกู

อุงแบร์ตู จี อาเล็งการ์ กัสแตลู บรังกู  เป็นผู้นำทางทหารและนักการเมืองชาวบราซิล เขาเป็นประธานาธิบดีคนแรกของรัฐบาลเผด็จการทหารหลังจากรัฐประหารใน ค.ศ. 1964 กัสแตลู บรังกูเสียชีวิตจากอุบัติเหตุทางอากาศในเดือนกรกฎาคม ค.ศ. 1967 ไม่นานหลังจากสิ้นสุดการดำรงตำแหน่งประธานาธิบดีของเขา
รวงผึ้ง

รวงผึ้ง (ชื่อวิทยาศาสตร์: "Schoutenia glomerata") รวงผึ้งเป็นไม้ต้นที่นิยมปลูกในเดือนสำคัญของประเทศ จัดเป็นพืชในวงศ์ Malvaceae โดย สกุล Schoutenia เดิมอยู่ภายใต้วงศ์ Tiliaceae ปัจจุบันอยู่วงศ์ย่อย Dombeyoideae ของวงศ์ Malvaceae มี 8 ชนิด พบในเอเชียใต้และเอเชียตะวันออกเฉียงใต้ ในไทยมี 5 ชนิด 
อนึ่ง รวงผึ้ง S. glomerata King subsp. peregrina (Craib) Roekm.
เป็นไม้ต้นที่มีการกระจายพันธุ์บริเวณดอยสุเทพ ที่ราบลุ่มทางภาคกลาง และกัมพูชา ใบขนาดเล็กกว่า subsp. glomerata ที่พบในคาบสมุทรมลายู และบอร์เนียว
ต้นรวงผึ้งเป็นต้นไม้ประจำรัชกาลพระบาทสมเด็จพระวชิรเกล้าเจ้าอยู่หัว ปลูกเป็นไม้ประดับบนดินร่วน ออกดอกช่วงเดือนกรกฎาคม–สิงหาคม 
ลักษณะทางพฤกษศาสตร์.
เป็นไม้ยืนต้น สูงได้ถึง 8 เมตร ใบรูปมนรีหรือขอบขนานปลายแหลม ขอบใบเรียบ ขนาด 4–12 × 3.5–5 เซนติเมตร ฐานใบป้านและมักไม่สมมาตร ก้านใบยาว 0.2–0.9 เซนติเมตร ใบอ่อนจะมีขน ดอกเป็นดอกสมบูรณ์เพศ ออกเป็นช่อสั้น ๆ ตามซอกใบ สีเหลืองสด ขนาด 1.3–1.5 เซนติเมตร กลีบเลี้ยงรูปสามเหลี่ยม 5 กลีบ เชื่อมกันใกล้ฐานเป็นรูปถ้วย ไม่มีกลีบดอก เกสรตัวผู้จำนวนมาก เกสรตัวเมียปลายแยก 5 พู รังไข่กลม ดอกมีกลิ่นหอมอ่อนๆ ตลอดวัน (7 - 10 วัน) ผลกลมมีขน ขนาด 0.5–1 เซนติเมตร
เป็นพรรณไม้ที่ พบครั้งแรกที่อุทยานแห่งชาติ ดอยสุเทพ–ปุย บริเวณป่าดิบเขา ที่ระดับความสูงประมาณ 1,000 เมตร เคยเป็นพืชถิ่นเดียวของไทย (ไม่พบในต่างประเทศ) ต่อมามีรายงานการพบในพื้นที่ลุ่มต่ำ ที่จังหวัดนครสวรรค์ สกลนคร และนครพนม และยังพบในกัมพูชาอีกด้วยพบขยายพันธุ์โดยการตอนกิ่งและเพาะเมล็ด ปัจจุบันต้นรวงผึ้งมีสถานภาพเป็นพืชที่ใกล้สูญพันธุ์อย่างยิ่ง (Critically Endangered; CR) จึงเป็นพรรณไม้ที่ควรค่าแก่การอนุรักษ์สืบต่อไป
ไตรราชกกุธภัณฑ์

ไตรราชกกุธภัณฑ์ (; โรมาจิ: "Sanshu no Jingi/Mikusa no Kamudakara") เป็นเครื่องราชกกุธภัณฑ์ 3 อย่างของจักรพรรดิญี่ปุ่น ประกอบด้วยพระแสงดาบคูซานางิ (; โรมาจิ: "Kusanagi"), พระฉายยาตะ โนะ คางามิ  และอัญมณียาซากานิ โนะ มางาตามะ (; โรมาจิ: "Yasakani no Magatama" เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (พระฉาย) และความเมตตากรุณา (อัญมณี)
ตั้งแต่ปี ค.ศ. 690 เป็นต้นมา การถวายไตรราชกกุธภัณฑ์แก่จักรพรรดิโดยนักบวชที่ศาลเจ้าถือเป็นขั้นตอนหลักของพระราชพิธีเถลิงถวัลยราชสมบัติ พระราชพิธีนี้มิได้เปิดเผยต่อสาธารณชน และตามธรรมเนียมแล้ว จะมีการเปิดเผยเครื่องราชกกุธภัณฑ์ทั้งสามเฉพาะพระพักตร์องค์จักรพรรดิ โดยนักบวชชั้นสูงที่ได้รับมอบหมายเท่านั้น ด้วยเหตุนี้จึงไม่มีภาพถ่ายหรือภาพวาดรูปร่างที่แท้จริงของไตรราชกกุธภัณฑ์